OpenLLM-France/wikimedia huggingface dataset:
# Kurhaus (Merano)

El Kurhaus de Merano, (Tirol del Sud) és un edifici famós a la ciutat i un símbol d'aquesta.
L'estructura ornamentada va ser construïda en una època en què Merano esdevingué un balneari popular a causa de les visites freqüents de l'Emperadriu Elisabet d'Àustria i l'aristocràcia. L'estructura original de l'edifici, el qual és avui l'ala de l'oest, va ser construït el 1874 mentre que l'ala més nova va ser afegida els anys 1912 i 1914 per l'arquitecte d'estil Jugendstil vienès Friedrich Ohmann. Com a característiques exteriors té un pòrtic gran amb columnes i és decorat amb estàtues alegòriques. La rotonda és visible des de la llunyania.
L'interior és decorat amb pintures de Rudolf Jettmar, Orazio Gaigher i Alexander Rothaug i té diverses sales de conferències i cambres d'exposicions que són utilitzades per esdeveniments i concerts. El gran Kursaal és la sala més espectacular de l'edifici. L'àrea de balneari té diverses cambres recreatives, salons, sales de lectura i originalment també un lounge per a fumadors.
Al Kursaal també s'hi organitzaven esdeveniments de joc, de banda d'una societat de cavallers, i de manera oficial després de la Segona Guerra Mundial.

## Enllaços externs

* Homepage Del Kurhaus
* Burggrafenamt Südtirol | Kurhaus
# Kuo Shou Ching (cràter)

Kuo Shou Ching és un petit cràter d'impacte que es troba a la part nord-oest de la plana emmurallada del cràter Hertzsprung, a la cara oculta de la Lluna.
Es tracta d'un cràter de forma oval que s'allarga a l'eix nord-sud. El límit de la vora està ben definit i no s'ha erosionat notablement. Les parets interiors són simples pendents que baixen al sòl interior.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# L'últim tret

L'últim tret (o en valencià, L'últim tir; originalment en anglès, First Kill) és una pel·lícula de thriller d'acció estatunidenca del 2017 dirigida per Steven C. Miller i escrita per Nick Gordon. La pel·lícula és protagonitzada per Hayden Christensen i Bruce Willis. El rodatge principal de la pel·lícula va començar l'agost de 2016 a Granville (Ohio). S'ha doblat en català; es va emetre per primer cop el 23 de gener de 2022 a TV3 i en versió en valencià, el 16 de juliol a À Punt.

## Repartiment

* Hayden Christensen com a William "Will" Beeman
* Bruce Willis com el cap de policia Marvin Howell
* Ty Shelton com a Danny Beeman
* Gethin Anthony com a Levi Barrett
* Megan Leonard com a Laura Beeman
* Tyler Jon Olson com a l'oficial Tom Davies
* Jesse Pruett com a l'oficial Lewis
* Shea Buckner com a Charlie Stechel
* William DeMeo com a Richie Stechel
* Magi Avila com Adele Fantion
* Chris R Moss com a l'oficial Cox
* Chelsea Mee com a Tammy
* Deb G. Girdler com a la tia Dottie
* Christine Dye com a Mabel Fantion

## Referències

* 1 2 «L'ultim tir». À Punt, 16-07-2022. [Consulta: 17 juliol 2022].
* ↑ «Filming begins in Granville for Bruce Willis film». NBC4i.com, 30-08-2016 [Consulta: 1r setembre 2016]. Arxivat 18 October 2016$^{[Datemismatch]}$ a Wayback Machine. «Còpia arxivada». Arxivat de l'original el 2016-10-18. [Consulta: 14 juliol 2022].
* ↑ «L'últim tret». ésAdir. [Consulta: 14 juliol 2022].
* 1 2 «Hayden Christensen Joining Bruce Willis in 'First Kill' (Exclusive)». The Hollywood Reporter, 30-08-2016 [Consulta: 1r setembre 2016].
# La Casa Blanca (Piera)

La Casa Blanca és una obra del municipi de Piera (Anoia) inclosa en l'Inventari del Patrimoni Arquitectònic de Catalunya.

## Descripció

Masia envoltada per un mur de tancament. Té un edifici principal i diversos cossos adossats (corrals, cups, cellers...) L'edifici principal està format per planta baixa, pis i golfes. A la planta baixa la porta és de punt rodó amb dovelles. En el pis s'hi obra una galeria a l'angle de ponent d'arcs de punt rodó, i a la façana tres balcons i a les golfes tres òculs. La façana presenta una composició totalment simètrica donada per les obertures. Es corona amb un frontó més alt i circular en el punt central on hi havia hagut un rellotge de sol La façana està pintada imitant carreus de pedra.

## Història

S'havia anomenat Mas de les Pereres. El 1659 habitava la casa en Joan Canals. El 1917 comprà la casa la família Cantí, els que feren la restauració de la façana. En els corrals hi ha la inscripció amb la data del 1818 i en el pou del pati la de 1821.

## Referències

* 1 2 3 «La Casa Blanca». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# La sombra del iceberg

La sombra del iceberg és una pel·lícula documental espanyola del 2008 dirigida per Hugo Doménech Fabregat, professor de la Universitat Jaume I i Raúl M. Riebenbauer sobre la icònica fotografia de Robert Capa, amb la col·laboració del Laboratori de Comunicació de la Universitat Jaume I de Castelló (LABCOM) i l'Institut Valencià de Cinematografia Ricardo Muñoz Suay (IVAC). La comparació amb l'iceberg és que aquest "només el 8 % és visible".

## Sinopsi

En començar la guerra civil espanyola, el 15 de setembre de 1936, el mític reporter Robert Capa, aleshores desconegut, va prendre una instantània a Cerro Muriano de la mort d'un milicià republicà, El milicià mort, que esdevindria símbol de la tragèdia no sols de la guerra espanyola, sinó de totes les guerres, a més ser una de les icones del segle xx. Suposadament el mort era el milicià anarquista alcoià Federico Borrell García i recollia l'instant de la mort en plena batalla.
Tanmateix, el milicià de la fotografia era Borrell ? Realment va morir o era una posada en escena ? Els directors fan una recerca que qüestiona la veracitat d'aquesta versió, a través diversos dubtes raonables i raonats, com uns declaracions del periodista amic de Capa O.D. Gallagher, les investigacions d'un forense, un astrofísic, el conservador de fotografia de l'IVAM, un geodesta, una de les més importants col·leccionistes de fotografia a Espanya, la directora de fotografia de Christie’s, els biògrafs de Robert Capa i Gerda Taro, elaborant una veritable radiografia de la fotografia i planteja la possibilitat que aquesta imatge fos el resultat d'una genial posada en escena.

## Nominacions

Fou nominada al millor documental a les Medalles del Cercle d'Escriptors Cinematogràfics de 2008. Ha participat al III Festival Internacional de Cinema de Monterrey (2007), la XXVIII Mostra de Cinema del Mediterrani (2007), III Edizione Cinema Festa Internazionale di Roma (2007), 29è Festival Internacional del Nou Cinema Llatinoamericà de l'Havana (2008), Festival de Màlaga (2008) i la II Mostra de Documental Universitari Europeu d'Alacant, Cinespaña 2008. Va rebre el premi al millor llargmetratge al Festival Internacional de Cinema Documental i Cooperació pel Desenvolupament Extrema'doc 2011.

## Referències

* ↑ Documental: «La sombra del iceberg», al web de la UJI
* ↑ Dossier de La sombre del iceberg al web de l'EGEDA
* ↑ La sombra del iceberg a Fotogramas
* ↑ «Premios del CEC a la producción española de 2008». Círculo de Escritores Cinematográficos. Arxivat de l'original el 2021-02-25. [Consulta: 6 setembre 2019].
* ↑ 'La sombra del iceberg' gana el Festival Internacional de Cine Extrema'doc 2011, El Mundo, 7 de desembre de 2011
# La creació d'Adam

La creació d'Adam és un fresc en la volta de la Capella Sixtina, pintat per Michelangelo Buonarroti l'any 1511. Il·lustra un episodi del Gènesi en què Déu dona vida a Adam. Cronològicament és el quart plafó que representa un episodi del Gènesi al sostre de la capella; és una de les obres d'art més reconegudes del món.

## Composició

Déu es representa com un ancià, amb barba, embolcallat en una túnica porpra, que comparteix amb uns querubins. Té el braç esquerre al voltant d'una figura femenina, normalment interpretada com a Eva, que no ha estat creada encara i, en sentit figurat, espera al cel que li siga donat un lloc a la Terra. El braç dret de Déu està estirat, per transmetre l'espurna de vida del seu dit al d'Adam, el braç esquerre del qual es troba en idèntica posició al de Déu. És famós el fet que tots dos dits estan separats per una mínima distància.
Les posicions idèntiques de Déu i Adam es fonamenten en el Gènesi, 1.27, que diu que Déu creà l'ésser humà a imatge i semblança seua. Déu, que apareix surant en l'aire contrasta amb la imatge terrenal d'Adam, que és en un triangle de terra. El nom Adam prové de l'hebreu i significa 'home', i la forma femenina Adamah significa 'Terra'.
La inspiració de Michelangelo podria provenir de l'himne medieval Veni Creator Spiritus, en què es demana que el dit de la mà paterna dreta (digitus paternae dexterae) done als fidels amor i cor.

## Teories anatòmiques

Hi ha diverses hipòtesis sobre el significat de la composició original de La creació d'Adam. El 1990, el doctor Frank Lynn Meshberger publica en la Revista de l'Associació Mèdica Nord-americana que les figures i ombres representades darrere de la figura de Déu apareixien com una encertada representació del cervell humà, incloent-hi el lòbul frontal, el quiasma òptic, el tronc de l'encèfal, la hipòfisi (o glàndula pituïtària) i el cerebel. També ha estat observat que el mantell roig al voltant de Déu té la forma de l'úter humà i la bufanda verda que en penja podria ser un cordó umbilical acabat de tallar.

## Referències

* ↑ Miguel Ángel: La grandiosidad de un artista en busca de la perfección. Estat espanyol: 50Minutos.es, 2017, p. 20. «La creació d'Adam és un dels nou episodis del Gènesi representats per Michelangelo a la cúpula de la Capella Sixtina [...]»
* ↑ Mónica Careaga. «La anatomía oculta en las obras de Miguel Ángel». Twitter @mon_cop, 19-12-2013. [Consulta: l'1 agost 2016].

## Enllaços externs

* L'anatomia oculta en les obres de Michelangelo.
* Artehistoria.com.
# L'Île-des-Pins

L'Île-des-Pins (Illa dels Pins) és un municipi de França a Nova Caledònia a l'oceà Pacífic. El municipi està compost per l'illa dels Pins i la més petita illa Kôtomo, i diversos illots i la llunyana,a 150 km, illa Walpole. L'assentament de Vao n'és el centre administratiu.
L'Île-des-Pins és un dels principals atractius turístics de Nova Caledònia i se'n diu l'île la plus proche du paradis ("l'illa més propera al paradís"). Es pot arribar a L'Île-des-Pins per vaixell o per avió des de Nouméa. Les seves aigües són intensament blaves i disposa d'antigues pinedes.
Per la Comuna de París (1871), uns 2.800 insurgents parisencs hi foren deportats durant anys.

## Enllaços externs

* Audio interview (in English) with Isle of Pines resident available at ULiveWhere.com
* Jane's Isle of Pines Page Arxivat 2019-11-11 a Wayback Machine.
* Map of L'Île-des-Pins
# L'Île de Calypso : Ulysse et le Géant Polyphème

L'Île de Calypso: Ulysse et le Géant Polyphème és un curtmetratge mut francès de 1905 dirigida per Georges Méliès. Va ser estrenat per la Star Film Company de Méliès i està numerat del 750 al 752 als seus catàlegs. La pel·lícula dura quatre minuts.

## Sinopsi

Odisseu s'acosta a la cova del ciclop Polifem. Cansat, s'adorm davant seu. Aleshores, les nimfes surten de la cova, toquen música i llancen flors a l'heroi adormit. Calipso arriba, el desperta, mentre les noies s'esvaeixen. Ella l'atreu davant de la cova, després desapareix, donant pas a la mà del Cíclope que intenta atrapar Odisseu. Aleshores, el gegant treu el cap i l'heroi li perfora l'únic ull amb una llança. Aleshores Ulisses marxa, Calypso intenta en va contenir-lo i plora entre les seves amigues.

## Producció

Méliès interpreta Odisseu a la pel·lícula, que es basa en dues escenes completament separades de lOdissea, que combina Ogígia, l'illa de Calipso al mar Jònic, amb la cova de Polifem prop de l'Etna a Sicília. Els efectes especialss de la pel·lícula estan treballats amb maquinària escènica, exposició múltiple, escamoteigs i fosa. L'ull de Polifem està titellat amb dues cordes, mentre que el braç gegant és probablement el del propi Méliès.

## Referències

* ↑ Hammond, Paul. Marvellous Méliès. Londres: Gordon Fraser, 1974, p. 144. ISBN 0900406380.
* ↑ Malthête, Jacques; Mannoni, Laurent. L'oeuvre de Georges Méliès. París: Éditions de La Martinière, 2008, p. 349. ISBN 9782732437323.
* 1 2 Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France. Bois d'Arcy: Service des archives du film du Centre national de la cinématographie, 1981, p. 230–31. ISBN 2903053073.

## Enllaços externs

* L'Île de Calypso : Ulysse et le Géant Polyphème a YouTube
# L'Últim Indi

L'Últim Indi és el nom artístic del cantautor Eduard Costa (Banyoles, 1977), que fins al 2018 havia estat un dels quatre components d'Els Amics de les Arts. Està acompanyat en la producció pel balear Caïm Riba.
El març del 2019 publicà el seu primer disc amb el títol L'Últim Indi, produït per Clipper's Sound. És descrit com una barreja de pop i de sons ancestrals.

## Referències

* ↑ Enderrock.cat. «Eduard Costa: «Amb L'Últim Indi em miro cap endins com a persona i artista» | Enderrock.cat». [Consulta: 23 març 2019].
* ↑ «Presentació | L'Últim indi - Eduard Costa». [Consulta: 23 març 2019].
# La vall de Gwangi

La vall de Gwangi (títol original en anglès: The Valley of Gwangi) és una pel·lícula de western fantàstica de l'any 1969 que va ser dirigida per Jim O'Connolly i escrita per William Bast. La pel·lícula també es coneix com a Gwangi, The Lost Valley, The Valley Time Forgot i The Valley Where Time Stood Still. Va ser filmada en Technicolor. Ha estat doblada al català.
Aquesta pel·lícula és coneguda pels efectes de les criatures que hi apareixen, realitzats per Ray Harryhausen.

## Argument

Al final del segle xix, als Estats Units, un grup de vaquers descobreix i marxa a explorar una misteriosa vall poblada de criatures prehistòriques (animades per Ray Harryhausen), sobretot un Eohippus, un Styracosaurus, un ptéranodon i un Ornithomimus. Després de nombroses peripècies, els aventurers aconsegueixen capturar al llaç un Allosaurus anomenat Gwangi (també animat per Ray Harryhausen), el porten a la ciutat en una gàbia improvisada i l'exposen en un circ. Però el dinosaure aconsegueix escapar-se, es baralla contra un elefant (igualment animat per Ray Harryhausen) i sembra el pànic fins que s'aconsegueix tancar-lo en una catedral on mor en un incendi.

## Repartiment

* James Franciscus: Tuck
* Gila Golan: T.J.
* Richard Carlson: Champ
* Laurence Naismith: Professor Bromley
* Freda Jackson: Tia Zorina
* Gustavo Rojo: Carlos
* Dennis Kilbane: Rowdy
* Mario De Barros: Bean (i com a si mateix)
* Curtis Arden: Lope

## Referències

* ↑ esadir.cat. La vall de Gwangi. esadir.cat.
* ↑ «The Valley of Gwangi». The New York Times.

## Enllaços externs

* Crítica de la pel·lícula a Stomp Tokyo (anglès)
# LKT Team Brandenburg

El LKT Team Brandenburg (codi UCI: LKT) és un equip ciclista alemany, de ciclisme en ruta. Creat al 2008, té categoria continental.

## Principals resultats

* Tour de Berlín: Franz Schiewer (2009), Nikias Arndt (2012)
* Memorial Henryk Łasak: Stefan Schäfer (2009)
* Copa dels Càrpats: Mathias Belka (2009)
* Tour d'Alanya: Nikias Arndt (2010)
* Volta a Grècia: Stefan Schäfer (2011)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2009 | 17è | Henning Bommel (90è) |
UCI Amèrica Tour
| Temporada | Classificació per equips | Millor ciclista en la classificació individual |
| 2012 | 38è | David Bartl (231è) |
UCI Europa Tour
| Temporada | Classificació per equips | Millor ciclista en la classificació individual |
| 2008 | 81è | Roger Kluge (319è) |
| 2009 | 43è | Mathias Belka (123è) |
| 2010 | 47è | Stefan Schäfer (150è) |
| 2011 | 49è | Nikias Arndt (150è) |
| 2012 | 63è | Nikias Arndt (125è) |
| 2013 | 81è | Jonas Koch (294è) |
| 2014 | 69è | Stefan Schäfer (254è) |
| 2015 | 106è | Willi Willwohl (384è) |
| 2016 | 91è | Max Kanter (536è) |
| 2017 | 113è | Robert Kessler (763è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles i resultats a firstcycling.com
* Plantilles a procyclingstats.com
* Plantilles i resultats a cyclebase.nl
* Plantilles a memoire-du-cyclisme.eu
# LKS Lechia Lwów

El LKS Lechia Lwów fou un club de futbol polonès de la ciutat de Lwów (Lviv actual Ucraïna).
Fou el primer club de futbol professional polonès, fundat l'estiu de 1903. Fou un dels quatre clubs de la ciutat de Lwów que jugà a la primera divisió polonesa abans de la II Guerra Mundial. Quan els polonesos expulsats de Lwów es traslladaren Gdańsk crearen el Lechia Gdansk el 1945.

## Referències

* ↑ Ukraine - List of Foundation Dates a rsssf
* ↑ «Història de l'esport a Lwow (en polonès)». lwow.home.pl. [Consulta: 9 abril 2017].
# LKP

LKP té els següents significats:
* Partit Comunista de Letònia (del seu nom en letó Latvijas Komunistiskā Partija), partit polític històric de Letònia
* Partit Comunista de Lituània (del seu nom en lituà Lietuvos Komunistų Partija), partit polític històric de Lituània
* Liyannaj Kont Pwofitasyon, grup de sindicats de Guadalupe (França)
* Problema lineal de la motxilla (del seu nom en anglès Linear Knapsack Problem), variant en programació lineal del problema de la motxilla, en Combinatòria
# LL-11

La LL-11 és una via de dos carrils per sentit que dona accés a Lleida. Comença a l'A-2, a l'est, i l'oest a la ciutat de Lleida ja com a N-II. Té una longitud de 12 km. Es compon de 7 glorietes. Va ser construïda el 2004. És administrada pel Ministeri de Foment.

## Referències

* ↑ «CATÁLOGO PROVINCIAL DE LAS CARRETERAS DE LA RCE (1) SITUACIÓN A 31-XII-2015» (PDF) (en castellà). Ministeri de Foment d'Espanya, 31-12-2015. Arxivat de l'original el 2017-04-15. [Consulta: 14 abril 2017].

## Vegeu també

* Llista d'autopistes i autovies de Catalunya
# La Venus de les pells (pel·lícula)

La Venus de les pells (títol original en francès La Vénus à la fourrure) és una pel·lícula dramàtica francesa, dirigida per Roman Polanski, distribuïda als cinemes l'any 2013. És una adaptació de l'obra de David Ives, inspirada en la novel·la de l'escriptor austríac Sacher-Masoch. Ha estat doblada al català.

## Argument

Thomas vol realitzar una peça de teatre i busca una actriu pel paper principal. Les candidates s'han succeït en va i Thomas es queixa de la manifesta mediocritat de les candidates. Quan Thomas anava a plegar i marxar del teatre on feia el càsting arriba Vanda, noia amb actitud dinàmica i desacomplexada, trets que detesta en Thomas, però deixa que provi sort. L'actuació de la candidata porta a l'espectador del film a les bases de la novel·la original, degudament adaptades a les relacions actuals entre home i dona.

## Repartiment

* Emmanuelle Seigner: Vanda Jourdain
* Mathieu Amalric: Thomas Novacek

## Producció
### Càsting

El paper de Thomas hauria hagut de ser interpretat per Louis Garrel, que finalment desistí per rodar Un château en Italie, de Valeria Bruni-Tedeschi (presentat també a Canes l'any 2013). En aquell moment, Mathieu Amalric estava treballant en l'adaptació de la novel·la de Stendhal El roig i el negre, però va decidir fer aquesta interpretació perquè «era irresistible venir».

### Rodatge

El rodatge es va fer a París, en el teatre Récamier.

## Nominacions

* Premi Lumières 2014: Millor guió
* César 2014: César al millor director per Roman Polanski
* Festival de Cannes 2013: selecció oficial
* Festival internacional de Thessalonica 2013
* Festival de Tribeca 2014
* César 2014:
** César a la millor pel·lícula
** César al millor actor per Mathieu Amalric
** César a la millor actriu per Emmanuelle Seigner
** César a la millor adaptació
** César al millor so
** César de la millor música

## Referències

* ↑ Festival de Cannes: Soderberg, Sorrentino et Refn en lice pour la palme d'or Arxivat 2013-04-23 a Wayback Machine. a Libération.fr,
* ↑ La Venus de les pells a esadir.cat
* ↑ «A Sadist and a Masochist Walk Into a Theater» (en anglès). The New York Times.
* ↑ Mathieu Amalric soumis à Emmanuelle Seigner dans la comédie SM de Polanski a Première.fr,
* ↑ Mathieu Amalric remplace Louis Garrel chez Polanski a Allociné.fr,
* ↑ http://www.allocine.fr/article/fichearticle_gen_carticle=18630391.html

## Enllaços externs

* (en)La Vénus à la fourrure a l’Internet Movie Database
* La Vénus à la fourrure a Allociné
# La noche más hermosa

La noche más hermosa és una pel·lícula espanyola dirigida per Manuel Gutiérrez Aragón, basada en la novel·la El curioso impertinente de Miguel de Cervantes. Fou protagonitzada per José Sacristán, Victoria Abril, i Bibi Andersen. Un crític d'All Movie Guide la va denominar una "comèdia aparent" i va dir que "era gairebé tan difícil de creure com l'esforç anterior del director Manuel Gutiérrez-Aragón a Feroz".

## Sinopsi

Federico (José Sacristán) és un home de negocis que sospita que la seva dona Elena (Victoria Abril), gran actriu que es va retirar després del seu matrimoni, li posa les banyes. Els símptomes són molts sospirs i que mira constantment al cel esperant la seva nit més bella...

## Repartiment

* José Sacristán - Federico
* Victoria Abril - Elena
* Bibiana Fernández - Bibí,
* Fernando Fernán Gómez - Luis
* Óscar Ladoire - Óscar

## Reconeixement

Victoria Abril fou candidata al Fotogramas de Plata 1984 com a millor actriu de cinema.

## Referències

* ↑ La noche más hermosa a la Biblioteca Virtual Miguel de Cervantes
* ↑ «Havana Film Festival New York 2007». Arxivat de l'original el 2022-05-27. [Consulta: 30 juny 2019].
* 1 2 «MTV Movie Details: La Noche Más Hermosa». Arxivat de l'original el 2012-10-25. [Consulta: 30 juny 2019].
* ↑ La noche más hermosaa fotogramas.es
* ↑ Guanyadors dels Premis a IMDB